Suomenlahden rannikkoalue

Suomenlahden rannikkoalue (vesistöaluetunnus 81) on vesistöviranomaisen määrittämän ensimmäisen jakovaiheen mukainen vesistöalue. Se muodostuu Suomenlahdella sekä merialueista ja saaristoista Suomen valtion sisäisen alueveden rajalle asti että mantereella niistä vesistöalueista, jotka eivät ole Suomen päävesistöalueita. Rannikkoalue alkaa idässä Venäjän valtionrajalta ja päättyy lännessä Hankoniemen vedenjakajalla niemen kärkeen.
Rannikkoalueen (81) seuraava vesistöalue on etelämpänä saaristossa ja merellä sijaitseva Suomenlahden merialue (91).
Yleistä.
Vesistöalueet on lueteltu päävesistöjen mukaisessa numerojärjestyksessä idästä länteen päin ryhmiteltyinä päävesistöalueiden välisiin alueisiin. Luettelon lähteinä on käytetty Vesi- ja ympäristöhallituksen julkaisua "Suomen vesistöalueet" (1993) ja Järvi-meriwiki. Siinä ei oltu vielä jaoteltu kaikkia merialueita vesistöalueisiin. Maa-alueilla on määritetty nimeltä joitakin purojen valuma-alueita ja lisäksi on määritetty niin kutsuttuja välialueita, joissa saattaa olla useitakin pienempi ojia tai puroja. Nämä on luetteloitu päävesistöjen välisiin vesistöalueisiin. Muut maa-alueet kuuluvat rajaamattomina yhteisesti vesistöalueeseen 81.
Venäjän raja ja Vironjoen vesistö (11).
Vesistöalue jää Virojoen vesistön (vesistöaluetunnus 11) itäpuolelle, mutta se katkeaa Venäjän itärajalle. Rajatulta alueelta on merkitty omaksi valuma-alueekseen Paisillanojan valuma-alue (81.002), jota ympäröivät rannikolle rajatut välialueet 81V001 ja 81V003.
Vironjoen vesistö (11) ja Vehkajoen vesistö (12).
Itäpuolisen päävesistön Virojoen vesistö (11) ja länsipuolen Vehkajoen vesistö (12) välistä on merkitty omiksi valuma-alueikseen suurimpia pienjokia. Niitä ovat Pihlajanjoen valuma-alue (81.005), Ravijoen valuma-alue (81.007), Päkinojan valuma-alue (81.009) ja Pyölinjoen valuma-alue (81.011). Niiden välistä on merkitty joitakin rannikon osuuksia välialueiksi: 81V004, 81V006, 81V008, 81V010 ja 81V012.
Vehkajoen vesistö (12) ja Summanjoen vesistö (13).
Rannikkoalueen itäpuolella on Vehkajoen vesistö (12) ja länsipuolella Summanjoen vesistö (13). Tältä rannikkoosuudelta on merkitty välialueet 81V013 ja 81V014.
Summanjoen vesistö (13) ja Kymijoen vesistö (14).
Tämä rannikkoalue sijoittuu Summanjoen valuma-alueen (13) ja Kymijoen vesistön (14) Kymijoen itäisimmän jokihaaran välille. Siellä sijaitsee Nummenjoen valuma-alue (81.015) ja välialue 81V016.
Kymijoen suistohaarojen välialue (14).
Kymijoen suisto levittäytyy monihaaraisena leveälle alueella. Sen itäisimmän- ja läntisimmän suistohaaran väliin jää rannikkoalue, joka ei sisälly Kymijoen vesistöalueeseen. Alueella on kaksi suurempaa pienjokea, joiden valuma-alueet tunnetaan Siltakylänjoen valuma-alue (81.020) ja Svartbäckenin valuma-alue (81.022) nimillä. Näiden lisäksi on kuusi välialuetta: 81V017, 81V018, 81V019, 81V021, 81V023 ja 81V024.
Kymijoen vesistö (14) ja Taasianjoen vesistö (15).
Rannikkoalue sijoittuu Kymijoen läntisimmän jokihaaran ja Taasianjoen vesistön (15) välille. Sinne on merkitty ainoastaan välialue 81V025.
Taasianjoen vesistö (15) ja Koskenkylänjoen vesistö (16).
Tämä rannikkoalue jää idässä Taasianjoen vesistön (15) ja lännessä Koskenkylänjoen vesistön (16) väliin. Siinä on kaksi suurempaa pienjokea, joiden valuma-aueet ovat Loviisanjoen valuma-alue (81.027) ja Sarvlaxträsketin valuma-alue (81.029). Näiden vierestä on määritetty välialueet 81V026, 81V028 ja 81V030.
Koskenkylänjoen vesistö (16) ja Ilolanjoen vesistö (17).
Rannikkoalueen itärajana on Koskenkylänjoen vesistö (16) ja länsirajana Ilolanjoen vesistöalue (17). Näiden välissä on kaksi suurempaa pienjokea, joiden vesistöaluet ovat Gammelbybäckenin valuma-alue (81.032) ja Långängsbäckenin valuma-alue (81.034). Välialueita ovat vielä 81V031, 81V033 ja 81V035.
Ilolanjoen vesistö (17) ja Porvoonjoen vesistö (18).
Rannikon itärajana on Ilolanjoen vesistö (17) ja länsirajana Porvoonjoen vesistö (18), jossa sijaitsee Storängsbäckenin valuma-alue (81.037) ja välialueet 81V036, 81V038 ja 81V039.
Porvoonjoen vesistö (18) ja Mustijoen vesistö (19).
Tältä rannikkoalueelta ei vesistöviranomainen ole määrittänyt valuma-alueita tai välialueita.
Mustijoen vesistö (19) ja Sipoonjoen vesistö (20).
Rannikkoalueen itäisenä rajana on Mustijoen vesistö (19) ja länsirajana Sipoonjoen vesistö (20). Rannikkoalueella sijaitsee kolme suurempaa pienjokea, joiden valuma-alueet ovat Kullobäckenin valuma-alue (81.041), Nevas ån valuma-alue (81.043) ja Hangelbybäckenin valuma-alue (81.045). Useammankin laskuojan välialueita ovat 81V040, 81V042, 81V044 ja 81V046.
Sipoonjoen vesistö (20) ja Vantaanjoen vesistö (21).
Päävesistöjen Sipoonjoen vesistön (20) ja Vantaanjoen vesistön (21) välialueelta on suuri osa jätetty rajaamatta omiksi vesistöalueikseen, mutta täältä on kuitenkin määritetty kolme vesistöaluetta: välialue 81V047, Krapuojan valuma-alue (81.048) ja välialue 81V049.
Vantaanjoen vesistö (21) ja Siuntionjoen vesistö (22).
Vantaanjoen vesistön (21) ja Siuntionjoen vesistön (22) välinen rannikkoalue sisältää enimmäkseen manneralueita ja joitakin saaria. Omiksi valuma-alueikseen on nimetty Mätäojan valuma-alue (81.051), Gräsanojan valuma-alue (81.053), Espoonjoen valuma-alue (81.055), Mankinjoen valuma-alue (81.057), Vitträskin valuma-alue (81.059) ja Estbyån valuma-alue (81.061). Niiden välissä sijaitsee päävesistöjen välistä erotettu ja rajatut seitsemän välialuetta: 81V050, 81V052, 81V054, 81V056, 81V058, 81V060 ja 81V062.
Siuntionjoen vesistö (22) ja Karjaanjoen vesistö (23).
Rannikkoalue rajautuu idässä Siuntionjoen vesistöön (22), pohjoisessa Ensimmäiseen Salpausselkään, jonka takana sijaitsee Karjaanjoen vesistö (23) ja joka laskee lännessä Pohjanpitäjänlahteen. Rannikkoalueen valuma-alueita ovat Ingarskila ån valuma-alue (81.064), Ingå ån valuma-alue (81.066) ja Marsjönin valuma-alue (81.068), joiden välissä sijaitsevat välialueet 81V063, 81V065, 81V067 ja 81V069. Sitten tulevat Bruksträsketin valuma-alue (81.070) ja Raseborgs ån valuma-alue (81.073), joiden välissä ovat välialueet 81V071, 81V072 ja 81V074. Viimeiseksi tulee Storängsbäckenin valuma-alue (81.075) ja Starrbölebäckenin valuma-alue (81.077) yhdessä välialueiden 81V076 ja 81V078 kanssa.
Karjaanjoen vesistö (23) ja Hankoniemi.
Tältä rannikkoalueelta ei vesistöviranomainen ole määrittänyt valuma-alueita tai välialueita.